મણિપુરના નોંગપોક કાકચિંગ ખાતે જન્મેલી સાઇખોમ મિરાબાઇ ચાનુ છ ભાઇ-બહેનોમાં સૌથી નાની છે. તેના પિતા હજુ પણ ઇમ્ફાલમાં પબ્લિક વર્ક્સ ડિપાર્ટમેન્ટમાં 'ફોર્થ-ગ્રેડ'ના કર્મચારી છે જ્યારે તેની માતા તેમના જ ગામમાં એક નાનકડી દૂકાન ચલાવે છે. થોડા વર્ષો અગાઉ સાઇખોમ મીરાબાઇ ચાનુની સ્થિતિ એટલી ખરાબ હતી કે પરિવારના તમામ સદસ્યો ભરપેટ જમી શકે તેવું ભાગ્યે જ બનતું. બાળપણમાં મીરાબાઇ ચાનુ તેના ભાઇ સાથે જંગલોમાં લાકડા વીણવા જતી અને ત્યારે જ ઘરનો ચૂલો સળગતો હતો. મીરાબાઇ ચાનુને હવે ડેપ્યુટી સુપ્રિટેન્ડેન્ટ ઓફ પોલીસનો હોદ્દો મળે તેવી સંભાવના છે.